Ühisettepanek: NÕUKOGU MÄÄRUS, millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes /* JOIN/2012/026 final - 2012/0265 (NLE) */





SELETUSKIRI (1) Nõukogu määrusega (EÜ) nr 147/2003, mis käsitleb teatavaid piiranguid Somaalia suhtes,[1] on keelatud anda Somaalias asuvatele isikutele, üksustele ja asutustele sõjalise tegevusega seotud tehnilist nõustamist, abi, väljaõpet, rahastamist ja rahalist toetust. (2) 25. juulil 2012 võttis ÜRO Julgeolekunõukogu vastu resolutsiooni 2060 (2012), mille punktis 10 ta näeb ette ÜRO poliitilisele büroole erandi relvade ja sõjavarustusega seonduva abi andmise keelust. (3) Nõukogu võtab vastu uue otsuse, millega muudetakse otsust 2010/231/ÜVJP, et näha ette selline erand. (4) Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt. (5) Nõukogu määrust (EÜ) nr 147/2003 tuleks seega vastavalt muuta, 2012/0265 (NLE) Ühisettepanek: NÕUKOGU MÄÄRUS, millega muudetakse määrust (EÜ) nr 147/2003, mis käsitleb teatavaid piiranguid Somaalia suhtes EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu 26. aprill 2010. aasta otsust 2010/231/ÜVJP, mis käsitleb Somaalia vastu suunatud piiravaid meetmeid ning millega tunnistatakse kehtetuks ühine seisukoht 2009/138/ÜVJP[2], võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühist ettepanekut ning arvestades järgmist: (1) Nõukogu määrusega (EÜ) nr 147/2003, mis käsitleb teatavaid piiranguid Somaalia suhtes,[3] on keelatud anda Somaalias asuvatele isikutele, üksustele ja asutustele sõjalise tegevusega seotud tehnilist nõustamist, abi, väljaõpet, rahastamist ja rahalist toetust. (2) 25. juulil 2012 võttis ÜRO Julgeolekunõukogu vastu resolutsiooni 2060 (2012), mille punktis 10 ta näeb ette ÜRO poliitilisele büroole erandi relvade ja sõjavarustusega seonduva abi andmise keelust. (3) … septembril 2012 võttis nõukogu vastu otsuse 2012/…/ÜVJP,[4] millega muudetakse nõukogu otsust 2010/231/ÜVJP ja nähakse ette selline erand. (4) Kõnealune meede kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meedet ühetaoliselt. (5) Nõukogu määrust (EÜ) nr 147/2003 tuleks seetõttu vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 147/2003 muudetakse järgmiselt: (1) Artikli 3 lõige 1 asendatakse järgmisega: „Artikkel 3 1. Artiklit 1 ei kohaldata (a) sellise mittesurmava sõjavarustuse müügi, tarnimise, üleandmise ja ekspordi rahastamise või sellele rahalise toetuse andmise suhtes, mis on ette nähtud üksnes humanitaar- või kaitseotstarbeliseks kasutamiseks, ning rahu- ja lepitusprotsessi raames liidu või liikmesriikide institutsioonide väljaarendamisprogrammide jaoks ettenähtud materjalide suhtes, kaasa arvatud julgeoleku valdkond, (b) sellise mittesurmava varustusega seotud tehnilise nõustamise, toetuse ja väljaõppe andmise suhtes, (c) selliste relvade ja sõjavarustuse müügi, tarnimise, üleandmise ja ekspordi rahastamise suhtes, mis on ette nähtud üksnes ÜRO Somaalia asjade poliitilise büroo toetamiseks või kõnealuse büroo poolt kasutamiseks, (d) selliste relvade ja sõjavarustusega seotud tehnilise nõustamise, toetuse ja väljaõppe andmise suhtes, kui ÜRO Julgeolekunõukogu resolutsiooni 751 (1992) lõike 11 alusel loodud komitee on need meetmed eelnevalt heaks kiitnud. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] EÜT L 24, 29.1.2003, lk 2. [2] ELT L 105, 27.4.2010, lk 17. [3] EÜT L 24, 29.1.2003, lk 2. [4] ELT L …